સન ૧૮૯૧ મા સ્વામી વિવેકાનંદ ટાવર બંગલા મા રહ્યા હતા ત્યારથી લીંબડી મા શ્રી રામકૃષ્ણ ભાવધારા પ્રવાહિત થઇ રહી છે. લીંબડી ના રાજા યશવંત સિંહજી સ્વામીજી થી ખુબ જ પ્રભાવિત થયા હતા. સન ૧૯૬૮ માં કેટલાક સ્થાનિક ભક્તોએ શ્રી રામકૃષ્ણના દિવ્ય માર્ગદર્શન હેઠળ “શ્રી રામકૃષ્ણ પ્રાર્થના મંદિર” ની સ્થાપના કરી અને સન ૧૯૯૪ માં પ્રાર્થના મંદિર અને વર્તમાન આશ્રમ ની જગ્યા રામકૃષ્ણ મઠ, બેલુર ને હસ્તાંતરિત થઇ. ત્યારથી રામકૃષ્ણ મિશન, લીંબડી શ્રી રામકૃષ્ણ ના ભાવાદર્શ અનુસાર ધાર્મિક અને સેવાકીય પ્રવૃત્તિઓ ચલાવી રહ્યું છે.